Rossiya Sport vaziri Vitaliy Mutko 2016/17 yillardagi mavsumda Yevropa Ligasi finali Stokgolmda o‘tkazilishini ma’lum qildi. Bu haqda “R-Sport” xabar bermoqda. Bunday qaror UYeFAning 29 iyundagi yig‘ilishida qabul qilindi. Ma’lumot uchun, 2015/16 yillardagi mavsumda umumiy hisobda 45-marotaba va UYeFA Yevropa Ligasi nomi bilan 7-marotaba o‘tkaziladigan musobaqaning final uchrashuvi 2016 yilning 18 mayida Shveytsariyaning Bazel shahridagi “Sankt-Yakob Park” o‘yingohida o‘tkaziladi.